L 52/24
LV
Eiropas Savienības Oficiālais Vēstnesis
20.2.2023.
— sperma atbilst Deleģētās regulas (ES) 2020/686 II pielikuma 5. daļas I nodaļas 3. punkta nosacīju­ miem. 3.2.
Laikposmā, kas sākas ne agrāk kā 30 dienas pēc ārkārtas aizsargvakcinācijas pabeigšanas un beidzas līdz ar šā pielikuma 2. daļā paredzētās īpašās uzraudzības pabeigšanu, var atļaut šādas darbības: a) turētu sarakstā norādīto sugu dzīvnieku pārvietošana nokaušanas nolūkā no vakcinācijas zonas uz kautuvi, kas atrodas vakcinācijas zonā vai ārpus tās, bet tajā pašā dalībvalstī, ja vien šāda pārvietošana notiek saskaņā ar tādiem pašiem nosacījumiem kā Deleģētās regulas (ES) 2020/687 24. pantā un 28. panta 5. punktā paredzētie nosacījumi; b) tādas svaigas gaļas (izņemot subproduktus) pārvietošana, kas iegūta no vakcinētiem sarakstā norādīto sugu nagaiņiem (izņemot cūkas), ar nosacījumu, ka svaigā gaļa: — atbilst tādiem pašiem nosacījumiem, kādi paredzēti Deleģētās regulas (ES) 2020/687 28. panta 6. punktā, — ir atkaulota un no tās ir izņemti galvenie pieejamie limfmezgli, — ir liemeņi vai ir iegūta no liemeņiem, kas vismaz 24 stundas ir nogatavināti temperatūrā, kura pārsniedz + 2 °C, un Longissimus dorsi muskuļa vidū reģistrētā pH vērtība ir mazāka par 6,0; c) tādas svaigas gaļas pārvietošana, kas iegūta no sarakstā norādīto sugu nagaiņiem (izņemot cūkas), kuri turēti un nokauti ārpus vakcinācijas zonas; d) tādas svaigas gaļas (izņemot subproduktus) pārvietošana, kas iegūta no vakcinētām cūkām, kuras ir nokautas šajā periodā, ja vien svaigā gaļa ir ražota saskaņā ar Deleģētās regulas (ES) 2020/687 24. panta, 28. panta 2., 3., 4., 6. un 7. punkta, 33. panta 1. punkta a) apakšpunkta un 33. panta 2. punkta nosacījumiem; e) no vakcinētiem dzīvniekiem iegūta svaigpiena pārvietošana, ievērojot tādus pašus nosacījumus kā Deleģētās regulas (ES) 2020/687 24. pantā, 28. panta 2., 3., 4., 6. un 7. punktā, 33. panta 1. punkta a) apakšpunktā un 33. panta 2. punkta b) apakšpunktā paredzētie nosacījumi; f) tādu piena produktu pārvietošana, kas iegūti no vakcinētiem dzīvniekiem, ja vien šiem produktiem ir veikta iedarbīga apstrāde pret MNS saskaņā ar Deleģētās regulas (ES) 2020/687 VII pielikumu un tikai tad, ja ražošanas procesa, uzglabāšanas un transportēšanas laikā tie ir tikuši nošķirti no produktiem, kas saskaņā ar šo regulu nosūtīšanai ārpus vakcinācijas zonas nav derīgi; g) inseminācijai paredzētas spermas ievākšana no sarakstā norādīto sugu donordzīvniekiem, kas turēti apstiprinātos reproduktīvo produktu objektos, kuri atrodas vakcinācijas zonā, ievērojot 3.1. punkta d) apakšpunktā paredzētos nosacījumus. 3.3.
Pēc tam, kad ir pabeigta šā pielikuma 2. daļā paredzētā īpašā uzraudzība un kamēr nav beidzies šā pielikuma 4. daļā noteiktais atveseļošanās periods, drīkst atļaut šādas darbības: a) sarakstā norādīto sugu dzīvnieku pārvietošana nokaušanas nolūkā no vakcinācijas zonas uz kautuvi, kas atrodas vakcinācijas zonā vai ārpus tās, bet tajā pašā dalībvalstī, ja vien šāda pārvietošana notiek saskaņā ar tādiem pašiem nosacījumiem kā Deleģētās regulas (ES) 2020/687 24. pantā un 28. panta 5. punktā paredzētie nosacī­ jumi; b) pie sarakstā norādītajām sugām piederīgu nevakcinētu dzīvnieku pārvietošana, ievērojot šādus noteikumus: i) 24 stundu laikā pirms iekraušanas visi sarakstā norādīto sugu dzīvnieki, kas atrodas objektā, ir klīniski izmeklēti un tiem nav novērotas MNS klīniskās pazīmes; ii) dzīvnieki ir bijuši izolēti izcelsmes objektā vismaz 30 dienas, un šajā laikā objektā nav ievests neviens pie sarakstā norādītajām sugām piederīgs dzīvnieks;